**NATJEČAJ ZA SUDJELOVANJE NA MOBILNOSTI U DUBLIN, IRSKU, U OKVIRU PROJEKTA FUTURE IN OUR HANDS**

U okviru provedbe Erasmus+ projekta, ključna aktivnost K102, pod nazivom Future in our hands (2019-1-HR01-KA102-060420), Srednja škola Bedekovčina raspisuje natječaj za učenike koji žele sudjelovati u dvotjednoj mobilnosti u Malagu, Španjolska.

Za **trotjednu** stručnu praksu u Dublinu od **2. - 22. siječnja 2022**. traži se:

* šest arhitektonskih i 4 građevinska tehničara (iz trećeg i četvrtog razreda)

Za **dvotjednu** stručnu praksu u Dublinu od **8. - 22. siječnja 2022**. traži se:

* pet medicinskih sestara/tehničara opće njege (iz četvrtog razreda)
* pet fizioterapeutskih tehničara (iz četvrtog razreda)

te dva nastavnika u pratnji + rezervna lista.

**Uvjet organizatora iz Irske**

**Da bi učenik mogao sudjelovati na mobilnosti u Irskoj nužno je:**

**- posjedovanje Covid putovnice (učenik je cijepljen Covid-19)**

**ili**

**-posjedovanje Covid potvrda (učenik je prebolio Covid)**

**Dodatan uvjet: učenik će se cijepiti i nakon prijave tako da dobije važeću Covid ispravu prije odlaska na mobilnost.**

Izabranim učenicima nudi se obavljanje stručne prakse/vježbi u arhitektonskim i građevinskim tvrtkama, biroima, rad u računalnom programu Revit (građevinski i arhitektonski tehničar).

Za učenike iz medicinskog učilišta škole stručna praksa bit će organizirana u ustanovama za starije osobe u Irskoj (medicinski tehničar opće njege / medicinska sestra opće njege, fizioterapeutski tehničar).

Svi troškovi učenika (stan i hrana) u potpunosti su pokriveni, a učenici će dobiti i odgovarajući džeparac. Smještaj učenika organiziran je u Irskoj u provjerenim obiteljima koji imaju sve certifikate za tu djelatnost te su cijepljeni i redovito se testiraju na Covid (učenici smješteni u parovima).

Obavljanje stručne prakse u inozemstvu višestruko će se vrednovati, kako putem ECVET-a (Europskog kreditnog sustava u strukovnom obrazovanju i osposobljavanju) tako i ocjenama iz pojedinih predmeta s čime će učenici i njihovi roditelji biti naknadno detaljno upoznati te potvrdama za učenike završnih razreda.

Svi učenici i nastavnici proći će kulturološku pripremu u školi prije odlaska kako bi se upoznali s posebnostima zemlje u koju odlaze, kao i stručnu pripremu kako bi se upoznali s tematikom i zadacima koje će obavljati tijekom mobilnosti. Za vrijeme mobilnosti učenici će ispunjavati dnevnike rada, nastavnici redovito izvještavati školu i roditelje, te će zajedno sudjelovati u diseminacijskim aktivnostima projekta nakon obavljene mobilnosti.

Za svaku skupinu bit će izrađena rezervna lista te će učenici s rezervne liste ( po jedan učenik iz svakog razreda) prolaziti jezične i kulturološke pripreme u školi.

Zainteresirani učenici i nastavnici trebaju ispuniti 2 koraka selekcijskog postupka:

1. **Ispuniti upitnik i napisati motivacijsko pismo na hrvatskom jeziku** koji se nalazi na priloženom linku, do zaključno **4. studenog 2021.**

<https://bit.ly/irskasiječanj22>

<https://bit.ly/nastavniciirska>

Upute o pisanju motivacijskog pisma nalaze se u prilogu te je potrebno ishoditi suglasnosti roditelja za koje obrazac možete podići kod voditeljice smjene Škole ili preuzeti ispod ove obavijesti.

1. **Pristupiti drugom dijelu selekcijskog izbora u periodu 4. studenog – 8. studenog 2022.**

Drugi dio selekcijskog procesa bit će provjera engleskog jezika, koja će se provoditi usmenim razgovorom (za učenike) i pisanim putem (za učenike i nastavnike).

Svi navedeni podaci učenika i nastavnika moraju biti točni. U slučaju pogrešno ili lažno upisanog podatka prijavitelj će biti diskvalificiran.

**Sudjelovanje na svim dijelovima selekcijskog postupka je OBAVEZNO!** Priznaju se samo ispričnice u slučaju bolesti uz obaveznu liječničku potvrdu i opravdanje dolaskom roditelja.

**Odabrani učenici, kao i učenici s rezervne liste, obavezni su proći jezične i kulturološke pripreme.** Sa pojedinostima vezanima za pripreme bit će im upoznati nakon postupka selekcije. U slučaju da se ne ispune obveze pripreme učenika prije mobilnosti učenik će biti diskvalificiran i zamijenit će se učenikom s rezervne liste.

Također, u slučaju da odabrani učenik bude opravdano spriječen na odlazak na mobilnost (bolest potvrđena od strane liječnika, smrt u obitelji), bit će zamijenjen učenikom s rezervne liste.

Ukoliko neki učenik neopravdano odustane od putovanja, bit će dužan snositi troškove povratne prijevozne karte do destinacije mobilnosti.

Za sve dodatne informacije, slobodno se obratite školskoj koordinatorici projekta na e-mail [daniela.usmiani@skole.hr](mailto:daniela.usmiani@skole.hr).

Koordinatorica projekta:

Daniela Usmiani